भोपाल 8 नवंबर 2018। इस दफा चुनाव में अजीबो-गरीब तमाशा हो रहा है। एक दिन पहले कोई कांग्रेस में शामिल होकर टिकट पा ले रहा है, तो कोई समाजवादी पार्टी से नामांकन भरकर भाजपा का टिकट हासिल कर रहा है। कुछ दिन पहले शिवराज सिंह के साले संजय सिंह ने एक दिन पहले ही कांग्रेस का दामन थामकर टिकट हासिल कर लिया, तो वहीं पूर्व मंत्री सरताज सिंह ने भी भाजपा से टिकट कटने की अटकलों पर कांग्रेस का दामन थाम लिया और एक घंटे बाद ही उन्हें होशंगाबाद से पार्टी ने उम्मीदवार भी बना लिया। इधर बीजेपी ने भी ऐसा ही कुछ अजब कर डाला है।